Нысэ нахьыкIэ закъор арыгъэ Иван цIыфыгъэ къезыIонэу унагъом исыгъэр. Нысэ нахьыкIэм ынэхэу нэшхъэеу къеплъыхэрэмэ гукIэгъоу акIэлъым Иван гу лъитэщтыгъэ. Ащ дэхэ тIэкIоу къыриIорэми, хьалыгъу бзыгъэ такъырэу загъорэ ныомрэ нысэ нахьыжъымрэ амылъэгъунэу шъэфыкIэ къыфыхигъахъорэми цIыфыгъэ-гуфэбагъэ хэлъыгъ. Ащ ихьатыркIэ ежь Иван ылъэкIыщтым фэдизкIэ нысэ нахьыкIэм шIугъо горэ фишIэмэ шIоигъоу щытыгъ. Джыри нысэ нахьыкIэм зэрэдэIэпыIагъэр ежь игуапэ хъужьыгъэу, къызэтеуцуи зытIэкIурэ щытыгъ. Ау ыIон ымышIэ зэхъум, итутын чысэ къышти махоркэр ыщыхьагъ, ащ ыуж цыхэу солдат пэIожъэу тIоу зэгозыгъэр еIункIи шъхьапхэтыкум ригъэтIысэхыгъ